Innviðir fyrir nýsköpunardrifið frumkvöðlastarf Stofnun Kríu hins nýja íslenska hvatasjóðs fyrir frumkvöðlastarf er mikilvægt skref fyrir okkur öll . Þórdís Kolbrún R. Gylfadóttir , ferðamála - , iðnaðar - og nýsköpunarráðherra Íslands . Birgir Ísl . Gunnarsson Efling alþjóðlegra hugvitsdrifinna atvinnuvega er að flestra mati lykilatriði í að viðhalda lífsgæðum okkar til framtíðar . Þeir atvinnuvegir byggja á hugviti , alþjóðaviðskiptum og þekkingu sérhæfðs starfsfólks , frekar en takmörkuðum auðlindum . Markviss uppbygging þeirra þarfnast öflugs vistkerfis nýsköpunar - og frumkvöðlastarfs , en þar gegna skólar og rannsóknarstofnanir , frumkvöðlar og fjármagn lykilhlutverkum . Á Íslandi eru starfræktir nokkrir vísisjóðir ( e. VentureCapitalFunds ) , en hlutverk þeirra er að fjármagna áhættusama , en hlutfallslega ódýra , frumkvöðlastarfsemi sem byggir á hugviti . Slíkir sjóðir eru vel þekktir og eru burðarbiti í alþjóðageiranum víða þar sem vel hefur tekist til . Stofnun einstakra sjóða er þó ekki nóg til að byggja upp umhverfi sem elur reglulega af sér ný fyrirtæki . Vísifjármagn snýst nefnilega um meira en innistæðu í banka . Með aðkomu vísifjárfesta fylgir þekking á rekstri og þróun , og ekki síður tengingar inn í aðra , stærri og sérhæfðari fjárfesta erlendis sem styðja fyrirtækin á síðari stigum vaxtar . Þessa reynslu og tengslanet er gríðarlega mikilvægt fyrir Ísland að byggja upp til að auka samkeppnishæfni og farsæld fyrirtækjanna okkar . Uppbygging vísisjóðaumhverfis hefur reynst okkur erfitt Fjórum íslenskum vísisjóðum var komið á fót á undanförnum árum ; 2015 ( Frumtak II , Eyrir Sprotar og Brunnur ) og 2017 ( CrowberryCapital ) . Þar sem vísisjóðir fjárfesta yfirleitt í um fimm ár áður en þeir fara í þann ham að fylgja fjárfestingum eftir , er ljóst að á næstu tveimur árum mun koma í ljós hvort þessi atlaga að því að koma á fót umhverfi fyrir fjárfestingar í nýsköpun muni heppnast . Þetta hefur verið reynt áður . Frumtak , sem fjárfesti meðal annars í Meniga , Völku og Data - Market , var stofnaður í lok 2008 fyrir tilstilli ríkis , lífeyrissjóða og atvinnulífs . Frumtak var fullfjárfestur árið 2012 og því liðu þrjú ár þar á milli þar sem fjármagn til nýsköpunardrifins frumkvöðlastarfs var lítið sem ekkert á Íslandi . Fyrir tíma Frumtaks , voru stofnaðir nokkrir sjóðir , t.d. Brú I og II fyrir hrun , og aðrir í kringum aldamótin ( í kringum „ Dot - Com “ bóluna frægu ) . Það sem hefur ekki tekist – hingað til – er að tryggja samfellu í fjármögnun vísisjóða . Að hér verði til sjálfbært og samfellt fjármögnunarumhverfi fyrir nýsköpunardrifin frumkvöðlaverkefni . Góðar hugmyndir og kjarkmiklir frumkvöðlar tímasetja áform sín ekki eftir hagsveiflum , og því mætti lýsa samfelldu fjármögnunarumhverfi sem hluta af grunninnviðum við uppbyggingu hugvitsdrifinna atvinnuvega . Uppbygging innviða fyrir frumkvöðlastarf Hvert hlutverk ríkisins er í uppbyggingu atvinnuvega er pólitískt málefni . Í nýútkominni nýsköpunarstefnu fyrir Ísland eru skilaboðin nokkuð ljós : að ríkið eigi að byggja upp innviði og umhverfi , frekar en að vera beinn þátttakandi . Umhverfið eigi að auka líkur á því að hugmyndir einstaklinga verði að veruleika . Í lok nóvember viku kynnti Þórdís Kolbrún Reykfjörð Gylfadóttir , iðnaðar - og nýsköpunarráðherra , áform um stofnun Kríu , hvata vísifjárfestinga . Í grófum dráttum snúast áformin um að ríkið fjárfesti yfir nokkurra ára tímabil í vísisjóðum til móts við einkafjárfesta . Þannig stuðli ríkið að uppbyggingu vísisjóða og fjármögnunarumhverfi fyrir nýsköpun í samstarfi við markaðinn . Þessi aðferð er vel þekkt á alþjóðavísu . Hvort sem litið er til Danmerkur eða Finnlands , Hollands eða Ísrael , hafa stjórnvöld ákveðið að byggja upp aðgengi að vísifjármagni með því að auðvelda stofnun slíkra sjóða . Aðgerð nýsköpunarráðherra , sem er ein stærsta nýlega aðgerðin til uppbyggingar á öflugu umhverfi nýsköpunar og frumkvöðlastarfs , styður því vel við þessa stefnu . Að ríkið tryggi umhverfi og innviði . Stofnun Kríu er því mikilvæg fyrir okkur öll . Höfundur er stofnandi Northstack , sem fjallar um og greinir málefni nýsköpunar , sprota og vísifjármögnunar .